**Az Első Szeretet (Jelenések 2:1-7)**

Az Ige arról beszél ***Jelenések 2:2-ben***, hogy Isten pontosan tudja, mik történnek Efézusban. Azt mondja ***„tudom a te dolgaidat”*** – ez azt jelenti, hogy Isten MINDENT tud az ember belső állapotáról is, motivációiról, szándékairól, arról is, hogy mi van az emberek szívében. Ezt szögezi le először is. Majd 3 konkrét pozitív dolgot említ, ami az Efézusi Gyülekezetben megvan. Először is azt mondja itt a ***2. versben: tudom, milyen fáradságos munkát végeztek***. A definíciója, értelmezése a fáradtságos munkának az, hogy még a fájdalmak közepette is keményen dolgozol és akkor is kitartasz, ha fáj. Ez egy pozitív dolog. Ezek az emberek olyanok lehettek, mint a szellemi tengerészgyalogosok, akik állják a sarat, ha esik, ha fúj, vagy akár havazik, csak mennek tovább. A második, amit említ a doktrínájukkal kapcsolatos. Azt mondja: ***„próbára tetted azokat, akik apostoloknak mondják magukat, holott nem azok…”*** A doktrínájuk olyan tiszta, hogy rögtön kiszúrják azokat, akik doktrínájába valami szennyeződés került. A 7-es versben azt mondja: ***„gyűlölitek, amiket a nikolaiták tesznek…”*** ami nem más, mint mások fölött való győzedelmeskedés, uralkodás. A „Nike” szó ebből ered, ami győzelmet jelent. A nikolaiták hierarchikus módon próbáltak uralkodni más emberek fölött, hogy elkülönüljön a klérus a laikusoktól, ami megosztást szerez. Isten erre azt mondja: én gyűlölöm ezt és ti is gyűlölitek, a doktrínátok nagyon tiszta! Még az emberek között az én jellemem prezentálásában is kifogástalanok vagytok. Fantasztikusak tehát a tanításaik. Kiemelkedő teljesítményeik vannak feladatok elvégzése terén. Sőt mi több, még a gonosz dolgokat sem tolerálják, ***2-es vers: „a gonoszokat nem szenvedheted…”*** Nem csak, hogy NEM járnak bűnben, hanem még minden olyan dolgot is elhagytak, ami azzal kapcsolatos. Ha valami kérdéses, azt kidobják! Nem játszanak a bűnnel, azonnal elbánnak azzal. Zéró ebben a toleranciájuk. Kiemelkednek tehát az alábbiakban:  
1. Önfegyelem  
2. Feladatvégzés  
3. Doktrína, azaz tanítás  
Azt mondja az Úr, ezek pozitív dolgok. De most ugrik a majom a vízbe! Jézus azt mondja: ezek egyikét sem tudják túlszárnyalni mások: Doktrína vagy tanítás, feladatvégzés, önfegyelem. Mégis NEM ezek a dolgok fognak győzelemre vezetni! Mivel úgy folytatja a ***4-es versben*** ***„Van egy mondásom ellened: ELHAGYTAD AZ ELSŐ SZERETETET!”*** Más szavakkal az a szív, amit Jézus szerelme rabul ejtett, többé nem abban élnek. Az ***5-ös versben azt mondja: „emlékezzél!”*** Mire? Arra, amikor a szíved rabul ejtettem. Emlékezz arra a magaslatra (magas helyre) ahonnan kiestél! Az élet magaslata az, hogy szeretjük Jézust, hogy Ő szeret minket és mi is szeretjük Őt, az Ő ajkainak csókjai, az ölelése, az intim-belső kapcsolatban lévő édes együttlét Vele. Ez a magaslat, ahonnan ők kiestek. Ez többet jelent az önfegyelemnél, nagyobb, mint a doktrína-tanítás, nagyobb mint a feladatvégzés, kötelesség ellátás. Ha szeretjük Őt, ott maradunk magas helyeken! Majd úgy folytatja az ***5-ös verset: „térj meg azért és tedd azt, amit először tettél!”*** Miket tettek először? Azt, hogy mind az önfegyelmük, feladatvégzésük és doktrínájuk is AZ ELSŐ SZERETETBŐL FOLYT, abból indult ki! Más szavakkal: szívüket teljesen rabul ejtette Jézus szerelme, amire Ő maga mondja azt: EZZEL TUDTOK GYŐZNI! Először is engem kell szeretnetek és minden másnak ebből a csodás oda-vissza áramló szeretetből kell kiindulnia. G.Campbell Morgan mondta azt: „A király szolgálatában bármennyit dolgozhatsz, azonban ha magát a királyt mellőzöd, és amit mond, szolgálatod nem ér semmit!” Látod mennyire fontos ez Neki? Hogy megnyerje a szíved? Annyira fontos számára az, hogy mindenekfölött ŐT szeresd, hogy ha ez nincs meg, de minden más rendben van, nem vagyunk képesek győzni! A győzelem akkor jön, ha mindenekfölött Őt szeretjük! Jézus azt mondta ***Máté 10:37-ben: „Ha valaki jobban szereti apját és anyját mint engem, nem méltó hozzám!”*** Más szavakkal: az a szeretet, ami nem okoz bennünk egy önmegtagadást, lemondást saját érdekeinkről, az nem érdemel elismerést! Jézus ezzel azt mondta: „EZ az a fajta szeretet, amit akarok!” Ez az a szeretet, ami azt okozza benned, hogy elfordulsz mindattól, ami veled kapcsolatos, hogy az Úrral legyél elfoglalva és Vele legyél! Annyira fontos, hogy visszatérjünk az első szeretethez és ott tartózkodjunk az első szeretet magaslataiban, hogy azt mondja: „Ha nem engem szeretsz először is, akkor mindent kihagytál.” Ha elképzeled a leggyönyörűbb esküvőt, amit valaha is láttál, ahol minden szép rendben megy, csak épp hiányzik onnan a vőlegény, az egész teljesen hiábavaló. Vagy ott van a zenészkar, és nincs ott a gyűrű. Ilyen ez is, amikor minden a helyén van – a doktrína, a tanítások tökéletesek, a feladatvégzésben kimagasló vagy, nincs lehetetlen küldetés, amit ne csinálnál meg, állhatatos vagy és ez nagyszerű! Az önfegyelmetek fantasztikus! Semmi közötök nincs a bűnhöz, igaz úton jártok Istennel. De mindezek a dolgok hiába vannak rendben, ha a szíved nem ejtette rabul Jézus úgy, hogy mindenekfölött az Ő szerelmese vagy. Mert akkor vőlegény nélkül mész el az esküvődre! Akkor vagy győztes, amikor Jézus birtokolja a szíved teljességét! Honnan tudod, mikor NEM rendelkezik Jézus a szíved teljességével? Nos, amikor más dolgok jobban lekötik a figyelmed, mint Ő maga. Akkor biztosan tudhatod, hogy elhagytad az első szeretetet. Az „elhagyta” szó érdekes kifejezés, mivel ez egy távolodást is jelent. Amikor más dolgok jobban érdekelnek, és több időt szentelsz rájuk, mint Isten jelenlétére, biztos lehetsz benne, hogy elhagytad az első szeretetet. Ha most meggyőződést kaptál belül arra, hogy elhagytad az első szeretetet, és nézed most ezt a videót, emlékezz! Emlékezz arra az időre, amikor Ő volt számodra a minden! Amikor a Szentírást lélegezted magadba és mindennél jobban vágyakoztál Vele lenni, semmi vissza sem tarthatott az imádkozástól, attól, hogy időt tölts Vele és odahajtsd fejed a mellkasára. Emlékezz azokra a napokra és fordulj vissza az első szeretethez! A cselekedetek hadd jöjjenek elő abból! Mert ha nem így lesz, kihagysz mindent. Nem lett ott a gyűrű az esküvőn és még a Vőlegény sem… A saját esküvőd kellős közepén épp a lényeget hagynád ki. Ez pedig az, hogy KRISZTUS BIRTOKOLJA SZÍVED TELJESSÉGÉT! Isten áldjon!